b'\n_START_ARTICLE_\nSK-5 Niva\n_START_PARAGRAPH_\nSK-5 Niva\xc2\xa0\xe2\x80\x93 savaeigis gr\xc5\xabd\xc5\xb3 surinkimo kombainas, gamintas nuo 1970\xc2\xa0m. Taryb\xc5\xb3 S\xc4\x85jungoje, \xe2\x80\x9eRostselma\xc5\xa1\xe2\x80\x9c gamykloje, Rostove prie Dono. Dabar gaminamas pavadinimu \xe2\x80\x9eNiva-Effekt\xe2\x80\x9c._NEWLINE_Santrumpa SK-5 rei\xc5\xa1kia savaeigis kombainas produktyvumo 5 kg/s. Tai pats populiariausias ir pla\xc4\x8diausiai gamintas Taryb\xc5\xb3 S\xc4\x85jungos kombainas. SK-5 yra modernizuotas 1940\xe2\x80\x931960\xc2\xa0m. gaminto SK-4 variantas._NEWLINE_Sudaro pakabinama pjaunamoji \xc5\xbdKN-6, kurios pjovimo apimtis 4\xc2\xa0m. Variklis dyzelinis SMD-17K, 80 AG galingumo (toks pats kaip ir traktoriuje DT-75). Automatika palaiko pastovius variklio s\xc5\xabkius. Va\xc5\xbeiuokl\xc4\x97 ratin\xc4\x97: varomi priekiniai ratai, ta\xc4\x8diau nereguliuojami, vairuojama galiniais ratais.'